کوئٹہ : پاکستان پیپلزپارٹی بلوچستان زالبول ونگ انا صدر غزالہ گولہ و جنرل سیکرٹری زرینہ زہری ئسک پارینو کہ شہید بینظیر بھٹو بطور سیاسی راہشون و ملک انا گچین وزیراعظم، پاکستان نا سیاست، زرگزران و راج آ مثبت، و بے شمار اثر اِلانے 1973ء نا آئین آن آمریتی الائش آتے کشسا اونا اصل دروشم اٹ بحالی، پارلیمان ءِ واکداری نا گدریفنگ، صوبہ غاتے وتواجہی، این ایف سی ایوارڈ، خیبرپختونخوا و گلگت بلتستان نا الس ءِ شناخت، زالبول و اقلیت آتون اوار پسماندہ و نزور ٹولی وتپہ غاتے ہر فورم آ نمائندگی، بین و نیزگاری نا چٹفنگ کن پروگرام، الس نا شونداری و آسودہی نا ڈٹ و دہشت گردی و انتہاپسندی نا بیخ کشی تون اوار ایلو بے شمار ہندن ءُ گام گیج ءُ ہراحقیقت اٹ شہید گودی بینظیر بھٹو نا مچ آ زند انا جہد نا بھرمک ءُ۔ داہیت ءِ اوفک شہید جمہوریت گودی بینظیر بھٹو نا 70 می سال دیانا رداٹ پیپلزپارٹی بلوچستان زالبول ونگ انا کنڈآن اڈ ہلوک دود آن تران کرسا پارے، داوخت آ شہید جمہوریت گودی بینظیر بھٹو نا سال دے انا کیک ءِ ہم کاٹ کننگا۔
(اے پی پی)
